Da AGF i pokalsemifinalen mod AaB scorede til 2-2 og sendte nordjyderne ud i pokalkulden stormede holdets fans på banen i ren ekstase. De begejstrede fans blev hurtigt sendt tilbage på tribunerne, men kampen blev afbrudt og hele AaB-holdet - med Rasmus Würtz som undtagelse - blev sendt i omklædningsrummet. Kampen blev dog genoptaget og AGF-tilhængerne kunne få minutter senere juble igen. Kampen blev fløjtet af. Nu koster tilskuernes opførsel begge klubber bøder, har Fodboldens Disciplinærinstans afgjort. Det skriver TV2.dk For AGF's vedkommende er bøden på svimlende 100.000 kroner, men også AaB bliver straffet. Til kampen fyrede begge holds tilhængere nemlig romerlys af på tribunerne. Og det må man ikke.

Referat:
Romerlys blandt AaB-tilhængerne i pokalsemifinalen i Aarhus koster nu AaB 35.000 kroner.